*Proiect*

**GUVERNUL REPUBLICII MOLDOVA**

**H O T Ă R Î R E nr.\_\_\_\_**

**din \_\_\_\_\_\_\_\_\_\_\_\_\_\_2023**

cu privire la transmiterea unor bunuri imobile și modificarea Hotărârii Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile

În temeiul art. 6 alin. (1) lit. a) şi art. 14 alin. (1) lit. b) din Legea nr. 121/2007 privind administrarea şi deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare şi al art. 8 alin. (2) și alin. (3) din Legea nr.523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611), cu modificările ulterioare, Guvernul

HOTĂRĂŞTE:

**1.** Se transmite, cu titlul gratuit, cu acordul Consiliului comunal Țibirica, din proprietatea statului, administrarea Agenției Proprietății Publice (gestiunea Î.S. ”Poșta Moldovei”), în proprietatea comunei Țibirica, raionul Călărași, bunul imobil, nr. cadastral – 2548206.019.01, amplasat în raionul Călărași, comuna Țibirica.

**2.** Agenția Proprietății Publice în comun cu Primarul comunei Țibirica vor institui comisia de transmitere şi vor asigura, în termen de 30 de zile, transmiterea bunului imobil menționat la punctul 1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.

**3.** Se propune Consiliului comunal Țibirica transmiterea, cu titlu gratuit, din proprietatea comunei Țibirica în proprietatea statului, administrarea Agenția Proprietății Publice, gestiunea Î.S. ”Poșta Moldovei”, a terenului cu numărul cadastral 2548206.016, amplasat în raionul Călărași, comuna Țibirica.

**4.** În anexa nr. 20 la Hotărârea Guvernului nr. 351/2005 cu privire la aprobarea listelor bunurilor imobile proprietate publica a statului și la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, poziția 231 va avea următorul cuprins:

|  |  |  |  |  |
| --- | --- | --- | --- | --- |
| ”231. | Construcție, nr. cadastral 25448206.016.01 | r-nul Călărași, Comuna Țibirica | 243,4/1 | Î.S. ”Poșta Moldovei”” |

**5.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**